Trond B. Svendsen

Trond Bjørge Svendsen (født 5. juli 1954) er en norsk sivilingeniør og politiker (Frp). Han var finansbyråd i Oslo i perioden 28. mars til 12. september 1990.

Svendsen er utdannet sivilingeniør i reguleringsteknikk fra Norges tekniske høgskole, og har blant annet jobbet i Kværner Engineering og Alcatel STK. Svendsen har også bakgrunn som troppssjef i Forsvaret.

Svendsen kom som et ubeskrevet blad inn i Oslo-politikken i 1990 da han ble byråd i Høyre/Frp-byrådet til Michael Tetzschner. Svendsen hadde da tidligere erfaring fra bydelsutvalget for Bygdøy-Frogner og som varamedlem i bystyret, samt en fortid i Norges Konservative Studenterforbund. Svendsen gikk av etter bare 194 dager, to uker før byrådet la frem sitt forslag til budsjett for 1991. Svendsen hadde da i løpet av tiden som finansbyråd fått mye mediaoppmerksomhet for sine forslag til innsparinger, blant annet for planene om nedleggelser av offentlige bibliotek«Deichman i faresonen?».  Aftenposten Aften (02.08.1990), kraftige kutt i brannvesenet«Oslo-byrådet ønsker drastiske kutt i brannvesenet».  NTBtekst (05.06.1990) og idéer om å privatisere Oslo Sporveier.« Liberalist i pengebingen».  Aftenposten Aften (25.04.1990) Svendsen ble erstattet av partifellen Sverre Frich jr.

 Referanser 

Kategori:Byråder i Oslo
Kategori:FrP-politikere i Oslo
Kategori:Norske sivilingeniører
Kategori:Fødsler i 1954